ddrg/super_eurlex huggingface dataset:
Oficiālais Vēstnesis L 155 , 12/06/2001 Lpp. 0018 - 0018



Padomes ģenerālsekretāra/augstā pārstāvja kopējās ārpolitikas un drošības politikas lietās Lēmums (2001. gada 8. jūnijs) par to, kā piemērot Padomes Lēmumu par Eiropas Savienības militārā personāla ieviešanu (2001/442/KĀDP) PADOMES ĢENERĀLSEKRETĀRS/AUGSTAIS PĀRSTĀVIS KOPĒJĀS ĀRPOLITIKAS UN DROŠĪBAS POLITIKAS LIETĀS, ņemot vērā 5. pantu Padomes 2001. gada 22. janvāra Lēmumā 2001/80/KĀDP attiecībā uz Eiropas Savienības militārā personāla ieviešanu (OV L 27, 30.1.2001., 7. lpp.), kas paredz to, ka lēmums ir spēkā no dienas, kura jānosaka Ģenerālsekretāram/Augstajam pārstāvim pēc apspriešanās ar Politikas un drošības komiteju un Militāro komiteju, ņemot vērā Militārās komitejas (tās sanāksmes notiek aizsardzības vadītāju līmenī) 2001. gada 23. maija atzinumu, ņemot vērā Politikas un drošības komitejas 2001. gada 29. maijā atzinumu, IR PIEŅĒMIS ŠĀDU LĒMUMU. 1. Padomes 2001. gada 22. janvāra Lēmumu 2001/80/KĀDP par Eiropas Savienības militārā personāla ieviešanu piemēro no 2001. gada 11. jūnija. 2. Šo lēmumu publicē Oficiālajā Vēstnesī. Briselē, 2001. gada 8. jūnijā Javier Solana ģenerālsekretārs/augstais pārstāvis --------------------------------------------------
Oficiālais Vēstnesis L 055 , 24/02/2001 Lpp. 0065 - 0065



Komisijas lēmums (2001. gada 21. februāris) par Direktīvas 1999/5/EK 3. panta 3. punkta e) apakšpunkta piemērošanu lavīnu radiobākām (paziņots ar dokumentu Nr. C(2001) 194) (Dokuments attiecas uz EEZ) (2001/148/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1999. gada 9. marta Direktīvu 1999/5/EK par radioiekārtām un elektrosakaru raidītājiekārtām un to atbilstības savstarpējo atzīšanu [1], un jo īpaši tās 3. panta 3. punkta e) apakšpunktu, ņemot vērā Eiropas Parlamenta Rezolūciju par lavīnu katastrofām Alpos [2], ņemot vērā Komisijas priekšlikumu, tā kā: (1) Lavīnu radiobākas palīdz efektīvāk glābt cilvēkus, ko lavīna aprakusi sniegā. (2) Glābšanas pasākumi nebūtu pietiekami sekmīgi, ja minētās radiobākas nevarētu atrast tehniskas nesaderības dēļ. (3) Uzstādīto radiobāku bāze ir pietiekami liela un atbilst ETS 300718 standartam. Šis standarts nodrošina savietojamību un darbību sliktos laika apstākļos, bet ietver prasības, uz ko neattiecas Direktīva 1999/5/EK, un tāpēc tas ir jāpārskata. (4) Jāšaubās, vai tirgus dalībnieki arī turpmāk nodrošinās lavīnu radiobāku savietojamību, ja Kopiena neizvirzīs prasības, lai nodrošinātu avārijas dienestu pieejamību. (5) Šajā lēmumā paredzētie pasākumi ir saskaņā ar Elektrosakaru atbilstības novērtēšanas un tirgus uzraudzības komitejas atzinumu, IR PIEŅĒMUSI ŠO LĒMUMU. 1. pants Šis lēmums attiecas uz ierīcēm, kas darbojas 457 kHz frekvencē un ir paredzētas to cilvēku meklēšanai, ko lavīna aprakusi sniegā. Turpmāk tekstā tās dēvētas par "lavīnu radiobākām". 2. pants 1. Lavīnu radiobākām, uz ko attiecas 1. pants, jābūt tādām, lai tās var mijiedarboties ar jaunajām radiobākām un ar esošo bāku bāzi, kas apstiprināta saskaņā ar valsts apstiprinājuma noteikumiem, kuru pamatā ir ETS 300718 standarts. 2. Lavīnu radiobākas konstruē tā, lai tās droši darbotos pēc nokļūšanas lavīnā un turpinātu darboties pēc tam, kad ilgāku laiku pēc lavīnas atradušās sniegā. 3. pants Šā lēmuma 2. pantu piemēro, sākot no dienas, kad tas publicēts Eiropas Kopienu Oficiālajā Vēstnesī. 4. pants Šis lēmums ir adresēts dalībvalstīm. Briselē, 2001. gada 21. februārī Komisijas vārdā — Komisijas loceklis Erkki Liikanen [1] OV L 91, 7.4.1999., 10. lpp. [2] OV C 175, 21.6.1999., 259. lpp. --------------------------------------------------
Oficiālais Vēstnesis L 232 , 30/08/2001 Lpp. 0028 - 0028



Komisijas Lēmums (2001. gada 7. augusts), ar ko groza Lēmumu 94/467/EK, ar kuru nosaka veselības nosacījumus zirgu dzimtas dzīvnieku pārvadāšanai no vienas trešās valsts uz otru saskaņā ar Padomes Direktīvas 91/496/EEK 9. panta 1. punkta prasībām (izziņots ar dokumenta Nr. C(2001) 2482) (Dokuments attiecas uz EEZ) (2001/662/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar kuru nosaka principus, kuri regulē veterināro pārbaužu organizēšanu dzīvniekiem, kurus ieved Kopienā no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Direktīvu 96/43/EK [2], un jo īpaši tās 9. panta 1. punkta c) apakšpunktu, tā kā: (1) Padomes 1990. gada 26. jūnija Direktīvā 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvadāšanu un ievešanu no trešām valstīm [3], jaunākie grozījumi izdarīti ar Lēmumu 2001/298/EK [4]. (2) Komisijas Lēmums 92/260/EEK [5], kurā jaunākie grozījumi izdarīti ar Lēmumu 2001/619/EK [6], nosaka dzīvnieku veselības nosacījumus un veterināro sertifikāciju reģistrētu zirgu pagaidu ievešanai. Šis lēmums cita starpā pieprasa noteiktu uzturēšanās vietu nosūtītājā valstī. Uzturēšanās vietai dalībvalstī vai sarakstā minētā trešā valstī attiecīgajā laika posmā jāatbilst vismaz tikpat stingriem veselības nosacījumiem. (3) Komisijas Lēmums 94/467/EK [7] nosaka dzīvnieku veselības nosacījumus zirgu dzimtas dzīvnieku pārvadāšanai no vienas trešās valsts uz citu saskaņā ar Direktīvas 91/496/EEK 9. panta 1) punktu. Dzīvnieku veselības nosacījumi ir tādi paši, kā noteikts Lēmumā 92/260/EEK. (4) Pašreizējā situācija nevajadzīgi apgrūtina noteiktu kategoriju zirgu dzimtas dzīvnieku pārvadāšanu caur dalībvalstīm, kuru pagaidu vai pastāvīgi ievedumi Kopienā ir atļauti. Šā lēmuma mērķis ir atvieglot reģistrētu zirgu pārvadāšanu caur dalībvalstīm. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 94/467/EK 1. pantam pievieno 3. punktu: "3. Neatkarīgi no 2. punkta prasībām un tikai attiecībā uz reģistrētiem zirgiem Lēmuma 92/260/EEK II pielikuma A, B, C, D un E apliecību III nodaļas d) punkta 3. ievilkuma trešo valstu sarakstu aizstāj ar Lēmuma 92/260/EEK I pielikuma A līdz E grupu trešo valstu sarakstu." 2. pants Šis lēmums ir adresēts dalībvalstīm. Briselē, 2001. gada 7. augustā Komisijas vārdā – Komisijas loceklis David BYRNE [1] OV L 268, 24.9.1991., 56. lpp. [2] OV L 162, 1.7.1996., 1. lpp. [3] OV L 224, 18.8.1990., 42. lpp. [4] OV L 102, 12.4.2001., 63. lpp. [5] OV L 130, 15.5.1992., 67. lpp. [6] OV L 215, 9.8.2001., 55. lpp. [7] OV L 190, 26.7.1994., 28. lpp. --------------------------------------------------
Oficiālais Vēstnesis L 345 , 29/12/2001 Lpp. 0080 - 0080



Padomes lēmums (2001. gada 17. decembris) par Eiropas Kopienas un Pakistānas Islāma Republikas nolīguma saprašanās memoranda veidā par pārejas pasākumiem attiecībā uz tekstilizstrādājumu un apģērbu pieeju tirgum parakstīšanu Kopienas vārdā un tā pagaidu piemērošanu (2001/935/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo un otro daļu, ņemot vērā Komisijas priekšlikumu, tā kā: (1) Komisija Kopienas vārdā apspriedusi divpusējo nolīgumu saprašanās memoranda veidā par tekstilizstrādājumu tirdzniecību ar Pakistānu. (2) Nolīgumu saprašanās memoranda veidā parafēja 2001. gada 15. oktobrī. (3) Nolīgums saprašanās memoranda veidā jāparaksta Kopienas vārdā. (4) Lai abas Puses varētu gūt no tā labumu uzreiz pēc attiecīgajiem paziņojumiem Pasaules tirdzniecības organizācijai, šis nolīgums jāpiemēro uz pagaidu periodu no 2001. gada 1. decembra līdz būs pabeigtas attiecīgās procedūras tā formālai noslēgšanai, ievērojot savstarpējību, IR PIEŅĒMUSI ŠO LĒMUMU. 1. pants Padomes priekšsēdētājs ir pilnvarots iecelt personas, kam ir piešķirtas pilnvaras Kopienas vārdā parakstīt Eiropas Kopienas un Pakistānas Islāma Republikas nolīgumu saprašanās memoranda veidā par pārejas pasākumiem attiecībā uz tekstilizstrādājumu un apģērbu pieeju tirgum, ņemot vērā tā noslēgšanu. Nolīguma teksts ir pievienots šim lēmumam. 2. pants Ievērojot savstarpējību, nolīgumu saprašanās memoranda veidā piemēro uz pagaidu periodu no 2001. gada 1. decembra līdz būs pabeigtas attiecīgās procedūras tā formālai noslēgšanai. 3. pants Ja Pakistāna nepilda Saprašanās memoranda 2. un 4. punktā noteiktos pienākumus, Komisija no jauna piemēro iepriekš piemērojamos kvotu līmeņus saskaņā ar procedūru, kas minēta 17. pantā Padomes 1993. gada 12. oktobra Regulā (EEK) Nr. 3030/93 par kopīgiem noteikumiem atsevišķu tekstilizstrādājumu ievešanai no trešām valstīm [1]. Briselē, 2001. gada 17. decembrī Padomes vārdā — priekšsēdētāja A. Neyts-Uyttebroeck [1] OV L 275, 8.11.1993., 1. lpp. Regulā jaunākie grozījumi izdarīti ar Komisijas Regulu (EK) Nr. 1809/2001 (OV L 252, 20.9.2001., 1. lpp.). --------------------------------------------------
Oficiālais Vēstnesis L 072 , 21/03/2000 Lpp. 0021 - 0022



Komisijas Lēmums (2000. gada 7. marts), ar ko nosaka Kopienas palīdzības kopsummas paredzamo sadalījumu starp saņēmējvalstīm saskaņā ar Pirmspievienošanās struktūrpolitikas programmu (paziņots ar dokumenta numuru C(2000) 552) (2000/229/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1267/99 (1999. gada 21. jūnijs), ar ko paredz Pirmspievienošanās struktūrpolitikas programmu [1], turpmāk – "ISPA", un jo īpaši tās 4. panta pirmo daļu, tā kā: (1) Regulas (EK) Nr. 1267/1999 1. panta 1. punkta otrajā daļā ir uzskaitītas valstis, kas pretendē uz ISPA. (2) Regulas (EK) Nr. 1267/1999 4. panta pirmā daļa nosaka, ka saskaņā ar ISPA sniegtās Kopienas palīdzības kopsummas paredzamo sadalījumu starp saņēmējvalstīm nosaka Komisija, pamatojoties uz šādiem kritērijiem – iedzīvotāju skaits, iekšzemes kopprodukts (IKP) uz vienu iedzīvotāju attiecībā pret pirktspējas paritāti un platību. Šo sadalījumu var pielāgot saskaņā ar tā paša panta otro daļu. (3) Regulas (EK) Nr. 1267/1999 15. pants paredz, ka, pievienojoties Eiropas Savienībai, valsts zaudē savas tiesības uz ISPA palīdzību un ka tādējādi atbrīvojies finansējums tiek sadalīts starp citām saņēmējvalstīm. (4) Šajā lēmumā paredzētais pasākums ir saskaņā ar Pirmspievienošanās struktūrpolitikas programmas pārvaldības komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumā ir noteikts saskaņā ar ISPA sniegtās Kopienas palīdzības kopsummas paredzamais sadalījums. Paredzamo sadalījumu koriģē, ja saņēmējvalsts sakarā ar pievienošanos Eiropas Savienībai zaudē savas tiesības uz ISPA palīdzību. 2. pants Šis lēmums ir adresēts dalībvalstīm. Briselē, 2000. gada 7. martā Komisijas vārdā — Komisijas loceklis Michel Barnier [1] OV L 161, 26.6.1999., 73. lpp. -------------------------------------------------- PIELIKUMS Kopienas palīdzības kopsummas paredzamais sadalījums starp saņēmējvalstīm saskaņā ar Pirmspievienošanās struktūrpolitikas programmu – Bulgārijai: starp | 8,0 % un 12 % no kopsummas | – Čehijai: starp | 5,5 % un 8,0 % no kopsummas | – Igaunijai: starp | 2,0 % un 3,5 % no kopsummas | – Ungārijai: starp | 7,0 % un 10,0 % no kopsummas | – Lietuvai: starp | 4,0 % un 6,0 % no kopsummas | – Latvijai: starp | 3,5 % un 5,5 % no kopsummas | – Polijai: starp | 30,0 % un 37,0 % no kopsummas | – Rumānijai: starp | 20,0 % un 26,0 % no kopsummas | – Slovēnijai: starp | 1,0 % un 2,0 % no kopsummas | – Slovākijai: starp | 3,5 % un 5,5 % no kopsummas | --------------------------------------------------
Oficiālais Vēstnesis L 283 , 09/11/2000 Lpp. 0036 - 0036



Padomes un Komisijas Lēmums (2000. gada 12. oktobris) par protokola slēgšanu Partnerības un sadarbības nolīgumam par partnerības izveidi starp Eiropas Kopienām un tās dalībvalstīm, no vienas puses, un Moldāvijas Republiku, no otras puses (2000/684/EK, EOTK, Euratom) EIROPAS SAVIENĪBAS PADOME, EIROPAS KOPIENU KOMISIJA, ņemot vērā Eiropas Kopienas dibināšanas līgumu, un jo īpaši tā 44. panta 1. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 308. pantu, saistībā ar 300. panta 2. punkta otro teikumu un 3. punkta otro daļu, ņemot vērā Eiropas Ogļu un tērauda kopienas dibināšanas līguma 95. pantu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, ņemot vērā Komisijas priekšlikumu, ņemot vērā Eiropas Parlamenta piekrišanu [1], ņemot vērā Padomes apstiprinājumu, kas izdots saskaņā ar Eiropas Atomenerģijas kopienas dibināšanas līguma 101. pantu, pēc apspriešanās ar EOTK Padomdevēju komiteju un ar Padomes piekrišanu, tā kā: (1) Partnerības un sadarbības nolīgums par partnerības izveidi starp Eiropas Kopienām un tās dalībvalstīm, no vienas puses, un Moldāvijas Republiku, no otras puses [2], kas stājās spēkā 1998. gada 1. jūlijā, sekmē Eiropas Kopienu mērķu sasniegšanu, ciktāl tas veido būtisku Eiropas Kopienu un to dalībvalstu stratēģijas daļu attiecībā uz Moldāvijas Republiku. (2) Ievērojot, ka Partnerības un sadarbības nolīgums tika parakstīts pirms Eiropas Savienības paplašināšanās, kad tai pievienojās Austrija, Somija un Zviedrija, 1997. gada 15. maijā tika parakstīts protokols, iekļaujot Partnerības un sadarbības nolīgumā trīs jaunas dalībvalstis. (3) Puses vienojās, ka Eiropas Kopienas, Moldāvijas Republika un visas dalībvalstis, izņemot Austriju, Zviedriju, Somiju, Dāniju un Portugāli, piemēros protokolu uz pagaidu laiku. (4) Visi protokola parakstītāji ir to ratificējuši, IR PIEŅĒMUŠI ŠO LĒMUMU. 1. pants Ar šo Eiropas Kopienas, Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Partnerības un sadarbības nolīgums par partnerības izveidi starp Eiropas Kopienām un tās dalībvalstīm, no vienas puses, un Moldāvijas Republiku, no otras puses. Protokola teksts ir pievienots šim lēmumam. 2. pants Padomes priekšsēdētājs Eiropas Kopienas vārdā sniedz protokola 4. pantā paredzēto paziņojumu. Komisijas priekšsēdētājs sniedz šādu paziņojumu Eiropas Ogļu un tērauda kopienas un Eiropas Atomenerģijas kopienas vārdā. Briselē, 2000. gada 12. oktobrī Padomes vārdā — priekšsēdētājs H. Védrine Komisijas vārdā — priekšsēdētājs R. Prodi [1] OV C 286, 22.9.1997., 82. lpp. [2] OV L 181, 24.6.1998., 3. lpp. --------------------------------------------------
Oficiālais Vēstnesis L 155 , 28/06/2000 Lpp. 0047 - 0048



Padomes Lēmums (2000. gada 19. jūnijs) par Saskaņotā protokola starp Eiropas Kopienu un Korejas Republikas valdību attiecībā uz pasaules kuģu būves tirgu parakstīšanu un noslēgšanu (2000/409/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu kopā ar 300. panta 2. punkta pirmo teikumu, ņemot vērā Komisijas priekšlikumu, tā kā: (1) Pasaules kuģu būves industrija pārcieš smagas problēmas galvenokārt pārprodukcijas dēļ. Pretēji Kopienas industrijai, kas deviņdesmitajos gados īstenoja restrukturizēšanas un ražošanas jaudas samazināšanas programmu, Korejas kuģu būvētavas kopš 1993. gada ir ievērojami palielinājušas savu jaudu. (2) Komisijas un neatkarīga konsultanta veikts Korejas līgumu pētījums parādīja, ka Korejas kuģu būvētavas nosaka cenas, kas ir zemākas par izmaksām. Šāda prakse ir ļāvusi Korejas industrijai ievērojami palielināt savu tirgus daļu, it īpaši uz Kopienas industrijas rēķina, kas pašreiz izjūt smagas grūtības. Pasaulē cenām esot ārkārtīgi zemām, Kopienas industrija ir pieredzējusi savas tirgus daļas samazināšanos no 25 % 1998. gadā līdz 17 % 1999. gadā. (3) 1999. gada 9. novembrī un 2000. gada 18. maijā Padome, izskatot pirmo un otro ziņojumu par situāciju kuģu būvē pasaulē, ko iesniedza Komisija atbilstoši Padomes 1998. gada 29. jūnija Regulas (EK) Nr. 1540/98 12. pantam, kas nosaka jaunus noteikumus palīdzībai kuģu būvei [1], konstatēja, ka sektorā ir kritiska situācija visā pasaulē un pauda nopietnas bažas par šādu praksi, kas nopietni kaitē Kopienas kuģu būvētavu interesēm. Savos secinājumos industrijas ministri aicināja Komisiju īstenot centienus radīt līdzvērtīgus konkurences apstākļus, nekavējoties iesaistīties ar Korejas Republiku konstruktīvās sarunās, kuru mērķis ir apturēt negodīgo konkurenci. (4) Kā norādīts, Komisijai bija vairākas intensīvu konsultāciju kārtas ar Korejas valdību risinātas sarunas par Saskaņotā protokola projektu. Tiklīdz Saskaņotais projekts tiek parakstīts, tas liek Korejas valdībai atturēties no jebkādas tiešas vai netiešas iejaukšanās, lai glābtu zaudējumus radošās Korejas kuģu būvētavas, piemērot starptautiski akceptētus finanšu un grāmatvedības principus un nodrošināt, ka Korejas kuģu būvētavas nosaka cenas, kas atspoguļo tirgus apstākļus. Saskaņotais protokols arī paredz speciālu konsultāciju mehānismu, lai izskatītu jebkādu pušu izvirzīto jautājumu. (5) Saskaņotais protokols ir jāapstiprina, IR PIEŅĒMUSI ŠĀDU LĒMUMU. 1. pants Ar šo tiek apstiprināts Saskaņotais protokols starp Eiropas Kopienu un Korejas Republikas valdību par pasaules kuģu būves tirgu. Saskaņotā protokola teksts ir pievienots šim lēmumam. 2. pants Padomes priekšsēdētājs ar šo tiek pilnvarots iecelt personu, kas ir tiesīga parakstīt Saskaņoto protokolu, lai tas būtu saistošs Kopienai Luksemburgā, 2000. gada 19. jūnijā Padomes vārdā — priekšsēdētājs L. Capoulas Santos [1] OV L 202, 18.7.1998., 1. lpp. --------------------------------------------------
Official Journal L 097 , 19/04/2000 P. 0015 - 0015



KOMISIJAS LĒMUMS (2000. gada 18. aprīlis), ar kuru groza Lēmumu 2000/86/EK, ar ko paredz īpašus nosacījumus, kuri reglamentē Ķīnas izcelsmes zvejniecības produktu ievedumus (izziņots ar dokumenta numuru C(2000) 831) (Dokuments attiecas uz EEZ) (2000/300/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū[1], kurā jaunākie grozījumi izdarīti ar Direktīvu 97/79/EK[2], un jo īpaši tās 11. pantu, tā kā: (1) Saskaņā ar Komisijas Lēmumu 2000/86/EK[3] State Administration for Entry/Exit Inspection and Quarantine (CIQ SA)ir Ķīnas kompetentā iestāde, kas pārbauda un apliecina zvejniecības un akvakultūras produktu atbilstību Direktīvas 91/493/EEK prasībām. (2) Pirms Lēmuma 2000/86/EK stāšanās spēkā zvejniecības produktu ievedumi no Ķīnas principā bija atļauti tikai no katras dalībvalsts apstiprinātiem uzņēmumiem saskaņā ar nosacījumiem, kas paredzēti Komisijas Lēmumā 97/296/EK[4], kurā jaunākie grozījumi izdarīti ar Lēmumu 2000/170/EK[5]. (3) Lai atvieglotu pāreju uz Lēmumā 2000/86/EK paredzēto režīmu un lai nepieļautu tirgus traucējumus, jāparedz ierobežots pārejas periods to zvejniecības produktu ievešanai, kā atbilstību apliecinājusi kompetenta Ķīnas iestāde ne vēlāk kā līdz 2000. gada 2. februārim un ko ieved Kopienā ne vēlāk kā 2000. gada 1. martā. (4) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmumā 2000/86/EK iekļauj šādu 4.a pantu: "4.a pants Dalībvalstis var atļaut Ķīnas izcelsmes zvejniecības produktu ievešanu no uzņēmumiem, kas nav iekļauti B pielikumā, saskaņā ar šādiem nosacījumiem: 1. Ievedēja dalībvalsts apstiprinājusi uzņēmumus 1999. gada 22. decembrī; 2. Veselības sertifikātu izsniegusi kompetenta Ķīnas iestāde ne vēlāk kā 2000. gada 2. februārī; 3. Šie zvejniecības produkti uzrādīti Kopienas robežkontroles punktos ne vēlāk kā 2000. gada 1. martā un tos laiž tirgū tikai ievedējas dalībvalsts vai citās dalībvalstīs, kas apstiprinājušas izcelsmes uzņēmumu." 2. pants Šis lēmums ir adresēts dalībvalstīm. Briselē, 2000. gada 18. aprīlī Komisijas vārdā Komisijas loceklis David Byrne [1] OV L 268, 24.9.1991., 15. lpp. [2] O--V L 24, 30.1.1998., 31. lpp. [3] OV L 26, 2.2.2000., 26. lpp. [4] OV L 122, 14.5.1997., 21. lpp. [5] OV L 55, 29.2.2000., 68. lpp.
Oficiālais Vēstnesis L 300 , 23/11/1999 Lpp. 0025 - 0026



Komisijas Lēmums (1999. gada 5. novembris), ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (izziņots ar dokumenta numuru C(1999) 3583) (Dokuments attiecas uz EEZ) (1999/757/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 98/603/EK [2], un jo īpaši tā 2. panta 4. punktu, (1) tā kā trušu gaļu un saimniecībā audzētu medījamo dzīvnieku gaļu ražojošo uzņēmumu pagaidu saraksti ir izveidoti saskaņā ar Komisijas Lēmumu 97/467/EK [3], kurā jaunākie grozījumi izdarīti ar Komisijas Lēmumu 98/556/EK [4]; (2) tā kā Jaunkaledonija nosūtījusi to uzņēmumu sarakstu, kuri ražo trušu gaļu un saimniecībā audzētu medījamo dzīvnieku gaļu, un par kuriem atbildīgās iestādes apliecina, ka šie uzņēmumi atbilst Kopienas noteikumiem; (3) tā kā tādēļ attiecībā uz Jaunkaledoniju var izveidot trušu gaļu un saimniecībā audzētu medījamo dzīvnieku gaļu ražojošo uzņēmumu pagaidu sarakstu; (4) tā kā tādēļ attiecīgi jāgroza Komisijas Lēmums 97/467/EK; (5) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/467/EK pielikumam. 2. pants Šo lēmumu piemēro no 1999. gada 6. novembra. 3. pants Šis lēmums ir adresēts dalībvalstīm. Briselē, 1999. gada 5. novembrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 199, 26.7.1997., 57. lpp. [4] OV L 266, 1.10.1998., 86. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA Territorio: Nueva CaledoniaTerritorium: Ny KaledonienGebiet: NeukaledonienΠεριοχή: Νέα ΚαληδονίαTerritory: New CaledoniaTerritoire: Nouvelle-CalédonieTerritorio: Nuova CaledoniaGebied: Nieuw-CaledoniëTerritório: Nova CaledóniaAlue:Uusi-KaledoniaTerritorium: Nya Kaledonien 1 | 2 | 3 | 4 | 5 | 6 | EA31 | OCEF | Bourail | Province Sud | SH-CP | b | --------------------------------------------------
Oficiālais Vēstnesis L 192 , 24/07/1999 Lpp. 0047 - 0047



Padomes Lēmums (1999. gada 21. jūnijs) par nolīguma noslēgšanu vēstuļu apmaiņas veidā starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas Nolīguma 2. protokolu (1999/492/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 300. panta 2. punkta pirmo teikumu, ņemot vērā Komisijas priekšlikumu, (1) tā kā nolīgums vēstuļu apmaiņas veidā starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas Nolīguma 2. protokolu [1] ir apspriests, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai un Urugvajas raunda izlīguma īstenošanu; (2) tā kā Nolīgums būtu jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina nolīgumu vēstuļu apmaiņas veidā starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas Nolīguma 2. protokolu. Nolīguma teksts ir pievienots šim lēmumam. 2. pants Sīki izstrādātus noteikumus šī lēmuma piemērošanai pieņem Komisija, kurai palīdz komiteja, kas minēta Regulas (EK) Nr. 3448/93 [2] 15. pantā, saskaņā ar minētās regulas 16. pantā paredzēto procedūru. 3. pants Padomes priekšsēdētājs ir pilnvarots iecelt personu, kas ir tiesīga parakstīt 1. pantā minēto nolīgumu, lai tas kļūtu saistošs Kopienai. Luksemburgā, 1999. gada 21. jūnijā Padomes vārdā — priekšsēdētājs G. Verheugen [1] OV L 301, 31.12.1972., 2. lpp. [2] OV L 318, 20.12.1993., 18. lpp. Regula, kurā jaunākie grozījumi izdarīti ar Regulu (EK) Nr. 2491/98 (OV L 309, 19.11.1998., 28. lpp.). --------------------------------------------------